— Якраз на такі выпадак на запраўцы з кожнай партыі паліва пакідаюць апламбаваны ўзор. У выпадку прэтэнзій ад кліентаў яго можна накіраваць на экспертызу, — пра тое, як дзейнічаць у спрэчнай сітуацыі, тлумачыць Сяргей Качарскі. — Паліва паступае на АЗС з пашпартам. Кожны жадаючы можа з ім азнаёміцца. У ім пазначаны вытворца і асноўныя якасныя характарыстыкі тавару.